Du kan ikke overdrage din plads til andre. Men har du et ønske om at sælge din campingvogn, med overdragelse af pladsen til køberen, kan det i de fleste tilfælde lade sig gøre, med undtagelse af nogle tilfælde hvor vi har andre planer med pladsen. Det kan være pladsen skal bruges til hytter eller som turistplads.  Hvis du ønsker at sætte din vogn til salg med overdragelse af pladsen, så kan dette kun ske efter forudgående aftale. Procedure hvis i får vognen solgt og skal have overdraget pladsen:   – Overdragelse af en plads til en anden sker altid til d. 1. i måneden. – Sælger betaler frem til overtagelsesdagen og køber betaler fra overtagelsensdagen også selv om det er midt i en sæson. – Sælger refunderes for de måneder som sælger har forudbetalt, og betaler samtidig et overdragelsessalær på 2500 kr. – Sælger og køber aflæser strøm på overtagelsesdagen og oplyser målertal til Byaasgaard.